Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 275

12. évfolyam Szociális szolgáltatások szakmacsoportos alapozó ismeretek 128 óra Szociális szolgáltatások szakmacsoportos alapozó gyakorlatok 128 óra Elmélet és gyakorlat 256 óra SZOCIÁLIS SZOLGÁLTATÁSOK SZAKMACSOPORTOS ALAPOZÓ ISMERETEK 9—12. évfolyam Célok és feladatok A szakmacsoportos alapozó oktatás lehetõséget nyújt a kiválasztott szakmacsoport közös szakmai elméleti és gyakorlati ismereteinek elsajátítására, a készségek, képességek fejlesztésére, az érettségire való felkészülésre, a pályaválasztási döntés, illetve a szakirányú felsõfokú továbbtanulás elõkészítésére és az érettségi utáni szakképzés megalapozására. A Szociális szolgáltatások szakmacsoportos alapozó ismeretek tanításának célja a szakmacsoportban a tanulók pályaválasztásának megerõsítése, valamint a szakmacsoport tevékenységformáinak megismertetése. Járuljon hozzá a tanulók egyénre szabott, hatékony és eredményes tanulási módszereinek és eljárásainak a kiépítéséhez, elsajátításához, valamint az önmûvelés igényének és szokásának a kialakításához. Segítse a tanulók tanulási problémáinak feltárását, a hiányzó készségek pótlását. Járuljon hozzá a tanulók saját egészségi magatartásának és életvitelének tudatosításához, illetve az ezzel kapcsolatos álláspontjuknak a kialakításához, valamint a saját és mások egészsége iránti felelõsségvállalás kife jlesztéséhez. Motiválja a tanulókat az egészséges életmód kialakítására, és segítse õket e magatartásforma megtartásában. A tanulók konkrét ismereteket és tapasztalatokat szerezzenek a társadalom mûködésérõl, a saját és a környezetükben élõk lelki jelenségeirõl és személyiségérõl, valamint az elsajátított szociológiai és pszichológiai alapfogalmakat, szakkifejezéseket tudják majd alkalmazni késõbbi tanulmányaik során. A tanulók megismerhetik az emberi pszichikum filogenetikus és ontogenetikus fejlõdésének folyamatát, annak törvényszerûségeit és jellegzetességeit, valamint ezek biológiai és szociális összefüggéseit. Ösztönözze a tanulókat az egészséges életvitelre, a természeti és a mentális környezetük védelmére és felelõsségteljes cselekvõ magatartásra. Járuljon hozzá a tanulók szakmai ismereteinek megalapozásához, alakítsa ki a tanulókban azt a szemléletet, hogy az embert és környezetét egységes egészként értelmezzék. Ismerjék fel az emberi magatartás társadalmi meghatározottságát. Mutassák be a társadalomtudományokat, az etikát, tárjanak fel új összefüggéseket a tanultak és a valóság között. Kezdjék meg emberi kapcsolataikat tudatosan is alakítani, ismerjék fel és értékeljék a szakmacsoportban leggyakrabban elõforduló társadalmi és szociálpszichológiai jelenségeket. Fejlesztési követelmények A tananyag tanulása során fejlõdjenek a tanulók szakmai tantárgyak tanulásához szükséges képességei, így különösen az ismeretelemzõ-értékelõ gondolkodás, az önálló ismeretszerzés, az ismeretek alkalmazási képessége. A tanulók ismerjék fel saját tanulási stílusukat és az önmûvelés fontosságát, tudják megválasztani és alkalmazni saját tanulási stílusukat, alakítsák ki olvasási szokásaikat. Fejlesszék szókincsüket, koncentrációs képességüket, emlékezõképességüket, gondolkodási kultúrájukat, a jegyzetelés gyakorlottságát. Tudják használni az értelmezõ szótárt, lexikont. Alakuljon ki a tanulókban az önálló szakmai tanulás, feladatmegoldás igénye, érezzék meg a tanulási eredmények, sikerek értékét, örömét. A tevékenység során folyamatosan erõsödjék a tanulási és szakmai motiváció, váljon tudatos döntéssé a szakmaválasztás. A tanulók folyamatosan fejlesszék egészségkultúrájukat. Alkalmazzák ismereteiket az egészséges életvitellel kapcsolatosan, fogadják el az élet és az egészség alapvetõ értékeit. Értelmezzék az egészséget mint dinamikus, változó egyensúlyi állapotot. Segítsenek másoknak az egészségük megõrzésében és fejlesztésében. Ismerjék meg az elsõsegélynyújtás alapismereteit, és legyenek képesek az annak megfelelõ elsõsegély-nyújtási feladatok ellátására. A tanulók értsék meg az alapvetõ általános és személyiség-lélektani fogalmakat, figyeljék meg saját lelki jelenségeiket, elemezzék példaképeik személyiségjegyeit, a társadalmi mintákat, normákat, vessék ezeket össze a saját személyiségjellemzõikkel. Határozzák meg az érés és a fejlõdés törvényszerûségeit, a tanulás viselkedésmódosító szerepét, a motiváció, az érzelem és az akarat fejlõdésének elemeit, lényegét. Ismerjék a szenzomotoros és kognitív fejlõdés menetét, a szocializáció legfontosabb területeit, megmagyarázva a fejlõdést befolyásoló szerepét. A tanulók alkalmazzák megszerzett ismereteiket az életkorok jellemzõinek megítélésében. A tanulók tudják definiálni az ökológia fogalmát, felismerni az élõ és élettelen környezet alapvetõ jellemzõit, törvényszerûségeit és ezek emberrel való kölcsönhatásait, megfigyelni az egyszerûbb környezettani jelenségeket, és önállóan írják le tapasztalataikat. Ismerjék fel a környezetszennyezés egészségkárosító hatásait, tudják alkalmazni a tanult ismereteket lakóhelyi környezetük megóvása és saját egészséges életmódjuk kialakítása érdekében, törekedjenek egészségük megõrzésére. Értsék meg a világnézet, a vallás, a politika, a jog fogalmát, tudják elemezni, hogy ezek hogyan hatnak az emb erek életére, magatartására. A tanulók tudják definiálni a szociálpolitika alapvetõ fogalmait, ismerjék fel a társadalom mûködésének alapvetõ összefüggéseit, a társadalomban elõforduló szociális problémákat és azok megoldási lehetõségeit, eljárásait. A tanulók tudják meghatározni a szociálpszichológia fogalmát, és tudják elemezni, értékelni a társas kapcsolataikban elõforduló helyzeteket. Tudják megmagyarázni az identitás fogalmát, a viszonyokat és felismerni a különbözõ szerepeket. Tudják összevetni a segítõ szakmában elõforduló szociálpszichológiai jelenségeket saját tapasztalataikkal, ismereteikkel és élményeikkel, valamint tudják alkalmazni a tanultakat a szerepfeszültségek csökkentésére, a konfliktusok feloldására.

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes